Ministru kabineta instrukcijas projekta “Grozījumi Ministru kabineta 2019.gada 24.septembra instrukcijā Nr.6 “Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā”
sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu mērķis ir veikt precizējumus Ministru kabineta 2019.gada 24.septembra instrukcijā Nr.6 “Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā” atbilstoši Eiropas Parlamenta un Padomes 2021.gada 10.februāra Regulai (ES) 2021/240, ar ko izveido tehniskā atbalsta instrumentu (turpmāk - Regula Nr. 2021/240).Ministru kabineta instrukcijas projekts “Grozījumi Ministru kabineta 2019. gada 24. septembra instrukcijā Nr.6“Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā” (turpmāk – instrukcijas projekts) stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Instrukcijas projekts sagatavots pamatojoties uz [Valsts pārvaldes iekārtas likuma](http://www.likumi.lv/doc.php?id=63545) 72.panta pirmās daļas 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 24. septembra instrukcija Nr. 6 “Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā” tika izstrādāta, balstoties uz Eiropas Parlamenta un Padomes 2017. gada 17. maija Regulu (ES) 2017/825 ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013 (turpmāk – Regula 2017/825). Ar šo regulu tika izveidota Strukturālo reformu atbalsta programma, kas sniedz tehnisko palīdzību Eiropas Savienības (turpmāk – ES) dalībvalstīm reformu veikšanai 2017-2020.gadā. 2021.gada 19.februārī stājās spēkā Regula Nr. 2021/240, kas ir turpinājums Strukturālo reformu atbalsta programmai un paredz tehniskā atbalsta sniegšanu ES dalībvalstīm 2021-2027.gadā. Vienlaikus Regula Nr. 2021/240 pilnveido līdzšinējo programmu ar jaunām atbalsta jomām, pielāgo programmas īstenošanas laikā gūto dalībvalstu pieredzi, kā arī pārveido to par Tehniskā atbalsta instrumentu (turpmāk - Instruments). Instruments sniedz īpaši pielāgotas tehniskās zināšanas ES dalībvalstīm, lai tās varētu izstrādāt un īstenot strukturālas reformas. Atbalsts ir atkarīgs no pieprasījuma un tam nav vajadzīgs dalībvalstu līdzfinansējums. Instruments ir vērsts uz to, lai palīdzētu dalībvalstīm mazināt Covid-19 krīzes uzliesmojuma ekonomiskās un sociālās sekas. Atbalsts var būt, piemēram, stratēģiskas un juridiskas konsultācijas, pētījumi, apmācības un ekspertu konsultācijas uz vietas dalībvalstī. Tas var aptvert jebkuru reformu procesa posmu, sākot no gatavošanās un izstrādes līdz pat reformu īstenošanai. Tehniskais atbalsts tiek sniegts daudzās politikas jomās, tostarp klimatrīcības, digitālās pārkārtošanās un veselības aprūpes jomā un citās. ES dalībvalstīm Instrumenta ietvaros ir iespēja iesniegt pieprasījumus reformu īstenošanai ekonomikas pārvaldības procesu kontekstā, jo īpaši, lai īstenotu Eiropas semestra ietvaros sniegtās rekomendācijas, kā arī saistībā ar ES tiesību aktu ieviešanu un ekonomikas korekciju programmu īstenošanu. Dalībvalstis var arī pieprasīt atbalstu, lai saskaņā ar Atveseļošanas un noturības mehānismu sagatavotu, grozītu, īstenotu un pārskatītu savus nacionālos atveseļošanas un noturības plānus. ES dalībvalstīm Instrumenta ietvaros arī ir iespēja iesniegt pieprasījumus pēc nacionālās iniciatīvas, lai panāktu kohēziju, ieguldījumus, ilgtspējīgu izaugsmi, darbvietu radīšanu un konkurētspēju.Instrumenta budžets sastāda 864 miljoni EUR laikposmā no 2021. līdz 2027. gadam. Instrumentu pārvalda Eiropas Komisijas Strukturālo reformu atbalsta ģenerāldirektorāts (turpmāk – DG REFORM) un Finanšu ministrija ir Instrumenta īstenošanas koordinējošā iestāde Latvijā[[1]](#footnote-1) (turpmāk – koordinējošā iestāde). ES dalībvalstu pieprasījumi atbalsta saņemšanai Instrumenta ietvaros ar koordinējošās iestādes starpniecību iesniedzami līdz kārtējā gada 31.oktobrim. Lai nodrošinātu savlaicīgu pieprasījumu iesniegšanu atbilstoši Regulā Nr. 2021/240 noteiktajam, koordinējošā iestāde atsevišķi paziņo (oficiāla vēstule, e-pasts) Latvijas iestādēm par termiņu pieprasījumu iesniegšanai DG REFORM tiešsaistes platformas vietnē *https://webgate.ec.europa.eu/srss-portal/* (turpmāk – tiešsaistes platformas vietne).DG REFORM kārtējā gada novembra ietvaros veic iesniegto pieprasījumu izvērtējumu, balstoties uz Regulā Nr. 2021/240 noteiktajiem kritērijiem un principiem[[2]](#footnote-2), un līdz kārtējā gada decembrim apstiprina pieteikumus, kuri tiks virzīti atbalsta saņemšanai Instrumenta ietvaros, un informē koordinējošo iestādi. Koordinējošā iestāde pēc informācijas saņemšanas no DG REFORM paziņo (oficiāla vēstule, e-pasts) valsts iestādēm par pieteikumiem, kas tiks virzīti atbalsta saņemšanai Instrumenta ietvaros. DG REFORM pieprasījumu izvērtējumu veic sadarbībā ar Eiropas Komisijas struktūrvienību nozaru ekspertiem, balstoties uz Regulā Nr. 2021/240 noteiktajiem kritērijiem, tostarp Eiropas semestra kontekstā sniegtajām rekomendācijām valstij, kā arī, ievērojot pārredzamības, vienlīdzīgas attieksmes un labas finanšu pārvaldības principus. Sniedzamais atbalsts tiek noteikts, pamatojoties uz kritērijiem, kuri balstās uz izstrādāto pieprasījumu sagatavotības līmeni, tai skaitā konstatēto problēmu neatliekamību, apmēru un intensitāti, atbalsta nepieciešamību paredzētajās politikas jomās, sociālekonomisko rādītāju analīzi un dalībvalsts vispārējo administratīvo spēju. DG REFORM izvirzītos pieteikumus Komisāru kolēģija apstiprina līdz nākošā gada februāra beigām. Līdz tam koordinējošai iestādei jānodrošina DG REFORM apstiprinājums, ka sarakstā iekļauto pieprasījumu plānotās atbalstāmās darbības nepārklājas ar ES Fondu līdzfinansētajiem projektiem t.i., nepastāv dubultā finansējuma risks.Ar instrukcijas projektu tiek precizēts spēkā esošās instrukcijas:* Nosaukums, 1.punkts un 7.punkta 7.1.apakšpunkts, ņemot vērā, ka ar Regulu 2021/240 tiek izveidots Tehniskā atbalsta instruments, kas ir turpinājums Eiropas Savienības Strukturālo reformu atbalsta programmai;
* 4., 5., un 8. punkts, precizējot Eiropas Komisijas Strukturālo reformu atbalsta dienesta nosaukumu uz Eiropas Komisijas Strukturālo reformu atbalsta ģenerāldirektorātu (DG REFORM);
* 7.punkts, papildinot ar apakšpunktu, kas paredz jaunu atbalsta prioritāti – tehniskā atbalsta sniegšanu nacionālā Atveseļošanas un noturības plāna sagatavošanā, grozīšanā, pārskatīšanā un īstenošanā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Instrukcijas projekts ir sagatavots, lai veicinātu un sekmētu Latvijas valsts iestāžu spēju sagatavot un īstenot izaugsmi veicinošas institucionālas, administratīvas un strukturālas reformas saistībā ar pārvaldību, publisko pārvaldi, ekonomikas un sociālo jomu. |
| 2. | Tiesiskā regulējuma ietekme uz tautsaimniecību un administratīvo slogu | Instruments sniedz tehnisko atbalstu Latvijas valsts iestādēm, palīdzot īstenot projektus, kurus tās ir identificējušas kā reformas veicinošas dažādās politikas jomās. |
| 3. | Administratīvo izmaksu monetārs novērtējums | Atbalsts Instrumenta ietvaros tiek pilnībā finansēts no DG REFORM budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2021. gada 10. februāra Regula (ES) 2021/240, ar ko izveido tehniskā atbalsta instrumentu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2021. gada 10. februāra Regula (ES) 2021/240, ar ko izveido tehniskā atbalsta instrumentu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2021/240 9.pants | Instrukcijas projekta 1.punkts. | Ieviests pilnībā | Instrukcija nenosaka stingrākas prasības kā ES tiesību akts. |
| Regulas Nr. 2021/240 13.pants | Instrukcijas projekta 1.punkts. | Ieviests pilnībā | Instrukcija nenosaka stingrākas prasības kā ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par instrukcijas projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Finanšu tirgus politika”. Līdz ar to sabiedrības pārstāvji var līdzdarboties instrukcijas projekta izstrādē, rakstveidā sniedzot viedokļus. Tāpat sabiedrības pārstāvji varēs sniegt viedokļus par instrukcijas projektu pēc tā izsludināšanas Valsts sekretāru sanāksmē. Informācija par Instrumentu tiks ievietota Finanšu ministrijas tīmekļvietnē sadaļā “FM citi ārvalstu finansētie projekti”. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties instrukcijas projekta izstrādē, rakstveidā sniedzot viedokļus par uzziņu, kas publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Finanšu tirgus politika”, adrese: [Grozījumi Ministru kabineta 2019.gada 24.septembra instrukcijā Nr.6 | Finanšu ministrija (fm.gov.lv)](https://www.fm.gov.lv/lv/grozijumi-ministru-kabineta-2019gada-24septembra-instrukcija-nr6-kartiba-kada-registre-piesaka-un-iesniedz-pieprasijumu-atbalsta-sanemsanai-eiropas-savienibas-strukturalo-reformu-atbalsta-programma) un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: https://www.mk.gov.lv/lv/ministru-kabineta-diskusiju-dokumenti |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā Instrumenta koordinējošā iestāde Latvijā.Instrukcijas projekts ir saistošs visām ministrijām un iestādēm, kuras gatavo un iesniedz pieteikumus atbalsta saņemšanai Instrumentā.Instrukcijas projekts netieši skar nevalstiskā sektora organizāciju pārstāvjus un tirgus ekspertus, ko ministrijas vai iestādes uzaicina piedalīties projekta pieteikuma sagatavošanā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts iestāžu sagatavotie un īstenotie projekti veicinās izaugsmi institucionālās, administratīvās un strukturālās reformās saistībā ar pārvaldību, publisko pārvaldi, ekonomikas un sociālo jomās.Instrukcijas projekts neparedz mainīt pārvaldes funkcijas un institucionālo struktūru. Ar instrukcijas projektu nav paredzēta jaunu institūciju izveide, esošu institūciju likvidācija vai reorganizācija. Instrukcijas projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Puķītis, 67095561

guntis.pukitis@fm.gov.lv

1. Ministru kabineta 2017. gada 9. augusta rīkojumā Nr.401 “Par Strukturālo reformu atbalsta programmas koordinējošās iestādes noteikšanu”. [↑](#footnote-ref-1)
2. Principi: caurskatāmība, līdzvērtīga pieeja un laba finanšu pārvaldība. Kritēriji, kas nosaka sniedzamo atbalstu, balstās uz projektu pieteikumu sagatavotības līmeni: konstatēto problēmu neatliekamību, apmēru un intensitāti, atbalsta nepieciešamību paredzētajās politikas jomās, sociālekonomisko rādītāju analīzi un dalībvalsts vispārējo administratīvo spēju. [↑](#footnote-ref-2)